Hertogahjónin Meghan Markle og Harry Bretaprins ætla að taka sér sex vikna frí frá störfum sínum fyrir konungsfjölskylduna og kíkja til heimahaga Meghan með Archie , að því greint er frá á vef E News . Þar kemur fram að tilefnið sé einfaldlega það að þau vilji bæði safna kröftum en þau eru nýkomin heim meðal annars úr ferðalagi til Afríku sem þau voru í fyrir bresku konungsfjölskylduna . Um verður að ræða í fyrsta sinn sem Archie kemur til heimalands móður sinnar . Þá kemur fram að þau vilji fagna þakkargjörðarhátíðinni í Bandaríkjunum í Kaliforníu , ásamt móður Meghan . Þau muni hins vegar fljúga aftur heim til Bretlands í tæka tíð fyrir jól en breska konungsfjölskyldan eyðir jólunum gjarnan saman í faðmi Elísabetar , Bretlandsdrottningar . Mikið álag hefur verið á hertogahjónunum undanfarið og hafa þau staðið í ströngu vegna ágengis breskra götublaða . Þau eiga nú meðal annars í málaferlum við eitt þeirra , fyrir birtingu á bréfum Meghan til föður hennar . Það vakti heimsathygli þegar blaðamaður spurði Meghan á dögunum einfaldlega hvernig henni liðien Meghan svaraði honum tárvot , þetta hefði verið erfitt tímabil .